Imiren kan terfed Salma aqerru-s ɣer yigenni i cebḥen s yitran, terfed afus-is, teldi allenis, rgigint tcenfirin-is ɣef uqadum-is acelbaḥ iban-d wayen akk i izemren ad yili di tmeṭṭut yettwaḥeqqren, leḥzen d unuɣni dɣa tԑeyyeḍ tenna: a Rebbi acu i texdem tmeṭṭut i wakken ad tuklal akk aya-agi? Acu n deԑwessu i tewwi i wakken ad tt-tsexḍeḍ? D anɣa ameqqran ur keffu ara later-is armi i tt-teğğiḍ tettxelliṣ akka i lebda? kečč d ameqqran a Rebbi ma d nettat ur teğhid ara, ayen i tt-tqerḥeḍ akk akka? Kečč meqqreḍ, ma d nettat tettenneḍ kan ɣer yijufar n lԑerc-ik?